JohanHeinsen/ENO huggingface dataset:
Odense Adresse-Contoirs Efterretninger, 1848-06-06
Fyens Stifts Sparekasse udbetaler ved Kasserer Müller Renten til Jnteressenterne fra den 13de til den 30 denne Maaned, hver Søgnedag fra Kl. 10 til 1 Formiddag, og fra Kl. 3 til 6 Eftermiddag, med Undtagelse af Onsdagene den 14de, 21de og 28 Juni - Contrabøgerne medbringes - de Renter der ikke hæves, blive lagte til Capitalen. - Sparekassens Debitorer ville i de samme Timer fra den 13de til den 18 Juni indbetale deres til denne Termin forfaldne Renter.
Odense Adresse-Contoirs Efterretninger, 1848-06-06
Directionen for Fyens Stifts Sparekasse den 6 Juni 1848. 1200 Rbd. Sedler af Bogense Kjøbstads Overformynder Midler kan i 11 Juni Termin d. A. erholdes til Laans, imod lovbefalet Sikkerhed. Bogense Overformynderi den 1 Juni 1818. Joh. Fahnøe. P. Rasmussen. 700 Rbd.
Odense Adresse-Contoirs Efterretninger, 1848-06-06
af Umyndiges Midler under Baroniet Schelenborgs Overformynderie ere i 11 Juni Termin d. A. at erholde til Laans, mod anordningsmæssig Sikkerhed, naar man derom henvender sig til undertegnede committerede Overformynderie bestyrer. Schelenborg den 2 Juni 1848. G. F. Krarup. Bopæls Forandring.
Odense Adresse-Contoirs Efterretninger, 1848-06-06
At jeg Undertegnede er flyttet fra Gaarden No. 238 til Gaarden No. 237 paa Vestergade, tillader jeg mig herved at bekjendtgjøre saavel for mine ærede Kunder som for enhver Anden, der godhedsfuld vil forunde mig deres Arbeide. Min nye Boutik vil stedse være forsynet med solid og smukt Arbeide af alt til Professionen henhørende. Flere nye moderne og solide Vogne staae til Salg. Sammesteds kan 2 a 3 duelige Saddelmagersvende erholde stadigt Arbeide. N. C. Christensen, Saddelmager, Odense Vestergade No. 237.
Odense Adresse-Contoirs Efterretninger, 1848-06-06
Skipper H. J. Juul af Rønne er ankommen hertil, og medbringer til Salg 8 Dages Stueuhre, røget Lax, alle Sorter Leerkar, sorte Potter, guult Steentøi og Birke koste, samt et lille Stykke bruunt Hvergarn, som udsælges fra Skibet. Hvor en saa god som nye Brændeviinskjeddel med fast Laag og Hane, paa 4 1/2 Td. Rum, kan faaes for en billig Priis, anvises af H. Hansen jun.,
Odense Adresse-Contoirs Efterretninger, 1848-06-06
Landeiendom. Begstrupgaarden i Ellinge Sogn, Windinge Herred, under Svendborg Amt, af ny Matriculs Hartkorn 8 Tdr. 1 Fdkr. 1 Alb., Skovskyld 1 Skp. 1 Fdkr. og Gammelskat 64 Rd. 16 s.,med et Areal af omtrent 100 Tdr. Land, hvoraf befindes circa 20 Tdr. Land udmærket Skov. Denne fortrinlige Eiendom er tilkjøbs, naar man snarest muligt henvender sig til Undertegnede. Eiendommen paavises af Gaardmand Jens Rasmussen i Paarup eller af Avlskarlen paa Gaarden. Krumstrup og Forhaabningslund den 2 Juni 1818. A. Briand. D. Petersen.
Odense Adresse-Contoirs Efterretninger, 1848-06-06
Auction over Heste. Torsdagen den 8 d. M., Formiddag Kl. 10, bliver paa Flakhaugen ved Hovedvagten, efter Reqvisition af Traindepotet i Odense, afholdt offentlig Auction over 12 Stkr. utjenstdygtige Heste. Odense Auctionscontoir den 6 Juni 1848. Ch. Estrup.
Odense Adresse-Contoirs Efterretninger, 1848-06-06
Auction over en Bondegaard. Jfølge Bestemmelse under Skiftet efter den ved Døden afgaaede Jesper Hansen og Hustrue Karen Hansdatter af Kjødstrup Bye, Brenderup Sogn, bliver Stervboets Gaard bortsolgt ved trende offentlige Auctioner, der afholdes Onsdagene den 21 Juni samt 5 og 19 Juli, hver Dags Formiddag Kl. 10, de tvende første paa Undertegnedes Contoir og den sidste i den sælgende Gaard. Bemeldte Gaard staaer for Hartkorn gl. Matr. 5 Tdr. 4 Skpr. 3 Fdkr. 2 Alb., nye Matr. 4 Tdr. 2 Skpr. 1 Fdkr. 3/4 Alb. Den har en god Humlehauge. Kreaturholdet bestaaer for Tiden af 4 Heste og 8 Køer, foruden Ungqvæg. Naar Gaarden er bortsolgt ved tredie Auction, bortsælges tillige sammes Besætning af Kreaturer og Jnventarier, samt Ind= og Udbo, bestaaende af Sengeklæder, Linned, Kister, Borde, Stole, Kjøkkentøi m. m., og Conditionerne ere forinden til Eftersyn paa Undertegnedes Contoir. Middelfart den 28 Mai 1818. Wedel Heinen. Fyens Stiftsavis Kjøbmand i Nyborg. redigeres af N. Seedorff. udgives i Odense Aa Gange ugentlig. Trykt med Hurtigpresse.
Odense Adresse-Contoirs Efterretninger, 1848-06-07
Fædrelandet. Blandinger. Hs. Maj. Kongen ledsages paa sin Reise til Malm af Overhofmarschal Levetzau, Statsminister Knuth, Kammerh. Hedemann, Generalmajor Schöller, Statsraad Berling og Prof. Lund. (Flyst.)¬
Odense Adresse-Contoirs Efterretninger, 1848-06-07
- De efter Forlydende til Gothenborg bestemte Dampskibe Caroline Amalie", Valdemar og Hertha passerede Helsingør i Søndags Morges. - Den russiske Fregat "Pallas med Storfyrst Constantin ombord, ledsaget af Damperen "Chrab, passerede i Fredags Aftes Helsingør for at gaae igjennem Storebelt og derpaa forene sig med den russiske Flaade under Møen.
Odense Adresse-Contoirs Efterretninger, 1848-06-07
Svenske Blade berette, at Hs. Maj. Kongen af Sverrig i Løverdags vilde begive sig til Skaane for at opholde sig der i omtrent 14 Dage. - J Søndags skulde en betydelig Deel Artilleri efter Forlydende afgaae fra Gothenborg. - Kontreadmiral Baron Gyllengranat er udnævnt til befalingsmand for den Eskadre paa 4 Fregatter, 2 Dampkorvetter 4 andre Skibe og 1/2 Bataillon Landgangs=Kanonchalupper samt 1/2 Bataillon, Bombechaluper, som skal afgaae fra Gothenborg. Den kommanderende General for Nørrejylland, har under 3 ds. fra Aalborg udstædt følgende Proklamation: Medborgere i Jylland, Den overmodige Fiende, som hærgede Eders skjønne Land, har maattet trække sig tilbage, og J have atter med større Rolighed kunnet hengive Eder til fredelige Sysler. Men glemmer ikke derfor at forberede Eder for Krigen, ruster og øver Eder i Vaaben, saavel paa Landet som i Byerne, for at J kunne blive dygtige til at forsvare Eders Arne; og da vil ingensinde mere nogen Fjende vove at sætte sin Fod inden for Eders Grændser. Ruster Eder, og Jyllands vaabendygtige Befolkning vil blive en sikker Muur, som ingen Fiende eller Forræder mere vil kunne gjennemtrænge. - Til Vaaden derfor Alle og Enhver for Kongen og Fædrelandet."
Odense Adresse-Contoirs Efterretninger, 1848-06-07
General Hedemann har under 28 Mai udstedt følgende Proklamation: Soldater.
Odense Adresse-Contoirs Efterretninger, 1848-06-07
J have kjæmpet hæderligt til denne Dag imod oprørske Landsforrædere og udvortes Fjender. Ved Bau og Flensborg sprængte J Jnsurgenternes Skarer; ved Slesvig har Eders Mod og Udholdenhed aftvunget den overlegne Fjende Agtelse og Beundring. Jeg takker Eder herfor men den bedste Tak venter Eder endnu Soldater, Husker paa Eders betrængte, udsugede Landsmænd Husker paa Eders faldne Officerer og Kammerater, Lader og hævne dem og ikke nøle efter Hjælpen udenfra, naar vi kunne hjælpe os selv. Kommer den da omsider, kunne vi modtage den saameget stoltere. Op da til Kampen, Øieblikket er der Kun igjennem Fjendernes Blod gaaer Veien til Eders Fædrelands Frelse!
Odense Adresse-Contoirs Efterretninger, 1848-06-07
Fra Hannover skrives, at ifølge en Melding fra Kommandanten i Harburg vare to Afdelinger danske Krigsfanger, ialt 14 Officerer, 491 Kadetter, Underofficerer og Menige, blevne afleverede til ham af Major Petersen ved Borgerkavalleriet i Altona. Fangerne skulde samme Dag under Bedækning transporteres til Buxtehude. (Af et Brev fra Hamborg af 30 Mai). Jeg modtog vore fangne Landsmænd i Søndags Eftermiddag i Stade, hvor de ankom Kl. 3. Officererne i beqvemme Vogne og Menigmand tilfods, eskorterede af Militair. Hele Stade var naturligviis paa Benene, for at see disse Fremmede, som efter de hamborgske og navnlig schleswigholsteinske Blade vare skildrede som sande Menneskeædere. Hannoveranerne fandt imidlertid, at de saae meget menneskelige ud, og ikke en Eneste tillod sig enten at pibe eller støie à la Altona ved Ankomsten. Officererne førtes strax til Fæstningens Kommandant, den gamle venlige, brave Generalmajor von Hattorff, hvor de gave deres Ord paa ei at bortvige fra Fæstningen; derefter bleve Officererne indqvarterede hos de første Borgere og aldeles frie. Soldaterne kom i Kasernen og behandledes ligesaa godt som Landets eget Militair. Generalen fulgte mig om Eftermiddagen ned til Kasernen, talte saa venligt og forekommende til Soldaterne, som om de kunde været hans egne Folk, og efter at jeg efter hans Ønske havde forestillet ham en af de ældste Underofficerer, Sergeant Petersen af Jægerne, sagde han til denne, at, naar Soldaterne havde Noget at klage, skulde han, som nu Generalen personlig bekjendt, kun direkte henvende sig til ham. Soldaterne vare ved godt Mod og glædede sig til at være komne fra Schleswigholstein. - Oberst Astrup spiste til Middag med Generalen, samme Dag han ankom. Officererne indførtes allerede i Søndags Aftes i Officeersklubben. og Hannoveranerne modtoge dem som Kammerater. -
Odense Adresse-Contoirs Efterretninger, 1848-06-07
Baron Dirkinck-Holmfeldt er igaar Gudskelov ogsaa ført fra Altona til Stade. (Fdl.)
Odense Adresse-Contoirs Efterretninger, 1848-06-07
Da en af Danmarks Afsendinge var i Rusland og i sin Audients hos Keiseren brugte Ordet, uretfærdig" om Preussernes Jndmarsch, men i samme Øieblik som Hofmand ligeoverfor en Keiser vilde besmykke Ordet, sagde Keiseren: "nei, uretfærdig er ikke nok, det er en Røverkrig, et Røveroverfald af Preussen; siig Deres Regjering, at jeg vil gjøre Alt hvad jeg kan, og det er uden Ophold at lade en Armee paa 1500 til 200,000 Mand rykke ind i Preussen, hvis de preussiske Tropper ikke øieblikkelig trækkes ud af Hertugdommerne. (Den paalidelige Meddeler heraf veed dog ikke rigtig, om Keiseren havde sagt Hertugdommet, eller Hertugdom merne".)(Veile Av.)
Odense Adresse-Contoirs Efterretninger, 1848-06-07
I Veile Av. skrives fra Kolding af 4 de. Vore Tropper have i Nordslesvig dannet en Kjede henad mod Tønder. I Haderslev ligger Artilleri og meere vil imorgen afgaae derhen fra Kolding. - Til Fredericia er ankommen en Afdeling af 2den og 4de Reservebat. som har besat Vagterne. Mange nordslesvigske Bønder, der kjørte i Æg. med Preusserne, have forsikkret, at Hannoveranerne, Brunsvigerne og Mecklenborgerne den 28 Mai lede et stort Nederlag, og at de selv havde talt 45 Vogne der kjørte til Flensborg med Saarede samt at en Masse af Døde vare lagte i Mergelgravene. Kjunker, Amtsforvalter Kroghs Friskare har huseret vildt i Toftlund Sogn saavelsom flere Steder, hvor Befolkningen ansees som meest ivrig for den danske Sag. De have der plyn drei og stiaalet, ja endog skudt efter Beboerne. Den 30te om Aftenen var den fjendtlige Armees Stilling i Byerne Tinglef, Bylderup Bollerslev m. fl. St. J Arrild laae samme Tid endeel tydske Dragoner, der brøde op om Natten Kl. 12. Nordslesvigerne have viist en værdig Holdning under denne fjendtlige og trykkende tydske Jnvasion. De have ydet hvad Overmagten har paalagt dem at yde, men naar Tydskerne erklærede Slesvig for at være indlemmet i det tydske Forbund, er der stedse til disses store Ærgrelse bleven svaret: Sagen er endnu ikke afgjort. (Vib. Av.)¬
Odense Adresse-Contoirs Efterretninger, 1848-06-07
- Hertugen af Augustenborg har i samtlige slesvigholsteenske Kroer opslaaet en Plakat, paa hvilken han kalder sig Grosherzog von Schleswig=Holstein",(herefter skulde Man troe, at han havde ladet sig formelig udraabe til Regent. Jaltfald er stakket Dands snart sprungen), og anordner en Udskrivning, der skal udstrække sig til alt vaabendygtigt Mandskab fra 18 til 60 Aar. De unge Bønderkarle troe, at det er Hertugens Agt, at sende det saaledes udskrevne Mandskab til Preussen, hvor det skal indlemmes i de mod Polakkerne kjæmpende preussiske Regimenter" (Aalb. Av.) Aftenbl." har angaaende Preussernes Rømning. af Jylland erholdt følgende Oplysning af en svensk Mand, der allerede i mange Aar har næret den høieste Jnteresse for Danmark og de danske Anliggender, altid med stadig Agtpaagivenhed har fulgt vore Forhold Udvikling og navnlig i den sidste Tid med aarvaagent Øie har ledsaget alt den slesvig-holsteenske Krig Angaaende, som har tildraget sig baade her og i Sverrig: En Ottedagstid førend Preusserne rømmede Jylland kaldte Kongen af Sverrig den i Stockholm værende preussiske Gesandt til sig og bad ham ufortøvet underrette sin Regjering om, at Kongen af Sverrig for det Tilfælde, at Preusserne ikke inden en vis bestemt Frist rømmede Jylland ikke alene vilde lade sin Hær kooperere med den danske, men og ved Hjælp af russiske Skibe vilde blokere samtlige preussiske og tydske Havne og afbryde alle Handelsforbindelser mellem Sverrig og Tydskland. Engelland var fuldkommen vidende om dette Kongen af Sverrigs Skridt og sammes rimelige Følger, thi 2 Dage førend Jyllands Rømning og førend ringeste Formodning derom herskede i Kjøbenhavn havde en meget høitstaaende Englænder dersteds yttret, at Jylland inden den 28 Mai vilde være fuldstændig rømmet af Preusserne. Saaledes har da Sverrig sin betydelige Andeel af den Fortjeneste at have bevirket vort kjære Jyllands Rømning.
Odense Adresse-Contoirs Efterretninger, 1848-06-07
- Det skandinaviske Selskab i Kjøbenhavn holdt i Løverdags Aftes et Møde i Casinos store Sal, hvortil der ogsaa var aabnet Adgang for Damer. Blandt Talerne fandt fornemmelig Kand. Ploug uhyre bifald, da han udbragte et Leve for det norske Storthing. "Man havde ofte beskyldt Normændene for Kulde, men nu havde de viist, at de ogsaa vare gjennemtrængte af Sympathier for den skandinaviske Sag. Den svenske Rigsdag havde med stor Majoritet antaget Kongens Forslag om at komme os til Hielp, men det norske Storthing havde eenstemmig antaget det. - Englænderen, General Plantagenet=Harrison, er indtraadt som Volontair i den danske Armee, dog ikke med Ansættelse i Generalstaben, som det andensteds har heddet. Han skildres som en energisk martialsk Personlighed. Sine virkelige Riddersporer saavelsom sine Generalsepauletter har han mandigen tilkjæmpet sig i Krigene i Chilli, Yucatan og Peru i Sydamerika og den sidstnævnte Stats Præsident har bevidnet ham Nationens Tak. (Aalb. Av.)¬
Odense Adresse-Contoirs Efterretninger, 1848-06-07
De nye rentebærende Kreditbeviser ville efter Forlydende endnu i indeværende Maaned komme i Cirkulation. Banken skal for det Første have viist sig villig til at modtage et Beløb af 500,000 Rbd. De lyde paa respective 5, 50 og 100 Rbd., og deres Udseende ligner noget nær vore sædvanlige Rigsbanksedler. (Flyst.)
Odense Adresse-Contoirs Efterretninger, 1848-06-07
Til Sønderborg bragtes den 4de en dræbt preussisk Husar, som den 3die var skudt ved en Rekognoscering af en Menig af 3die Jægerkorps. Man sagde i Sønderborg for ganske vist, at Hannoveranerne og Mecklenborgerne a. vare blevne afløste af Preusserne og at Forposterne fortiden alene bestode af disse. Samme Dag ankom en svensk Korvet med 120 Mands Besætning. (Svendb. Av.)- J Ribe havde Man den 4 de, en Stafetefterretning af 2 Juni, ifølge hvilken Fjenden atter har sat Skandse ved Bau, fjendtlige Tropper kantonnerede i Pedersborg, Uck, Ballerslev og Rapsted. Schleswigholsteinerne stode nordligst; en schleswigholsteinsk Patrouille af 6 Dragoner toges den 1 ds. tilfange i Apenrade Skov. Bille holdt Apenrade besat. Fra Lygumkloster meldes, at de Tydskindede der vare vendte tilbage, da Veien var spærret, ligesom Kommunicationen efter alle Udsagn skulde være afbrudt sydpaa, men af hvem vidstes ikke.
Odense Adresse-Contoirs Efterretninger, 1848-06-07
Svendborg. Beboerne i Gudme Herred have modtaget Underretning om en i disse Dage forestaaende Jndqvartering af svenske Tropper. - Waldemar Slot paa Thorseng indrettes i disse Dage til Felthospital, hvorved Hr. Justitsraad Nielsen fra Fredericia er ansat som Overlæge. - Da der til en Transport af Ho fra Rudkjøbing til Nyborg den 30 f. M. udfordredes et betydeligt Antal Skibe, c. 2 a 300 Kommercelæster mere end der kunde raades over ved Toldstedet, bleve, ved Toldforvalteren i Marstal, Kapitain de la Porte, de derværende Skippere opfordrede til at yde Assistance, og endnu samme Dag som Opfordringen skeete, mødte i Rudkjøbing omtrent 25 større og mindre Fartøier for at tilbyde Hjælp. Dette smukke Træk af Marstal Skippere fortjener offentlig at omtales. (Svendb. Av.
Odense Adresse-Contoirs Efterretninger, 1848-06-07
Faaborg den 6 Junii. Jdag ere c. 500 Militaire passerede herigjennem Byen for at indqvarteres i Land distriktet Østen for Byen. - Forleden kom hertil fra Als nogle og tredive Mand Saarede for at optages i herværende Lazareth. En anholdt Person, saavidt vides en konstitueret Embedsmands fra Als, kom iaftes hertil ledsaget af en Politibetjent fra Assens; idag sendtes han bevogtet af en Politibetjent til Svendborg. 6 Anholdte, som i Løverdags kom hertil, opbevares paa Raadhuset, et lige Antal sendtes strax videre.
Odense Adresse-Contoirs Efterretninger, 1848-06-07
Odense. (Af et Brev fra Sønderborg d. 6 Juni). Idag har her været roligt. Vort Tab igaar er endnu ikke opgivet. J Kirken talte jeg 3 døde Officerer; Oberst Munthe-Morgenstjerne (12te Bataillon), Lieutenant Muus og en svensk Baron, 13 Menige, hvoriblandt 2 af Garden 1 af de ridende Skarpskytter og 23 Preussere med 1 Officeer. Normanden Løwen skjold er haardt saaret og fangen. Skydning vedvarede hele Natten og flere Fanger gjordes. Vort Tab er vel føleligt for vor lille Armee, men den er kommen derfra med stor Hæder; især gjorde Garden brillante Angreb med Bajonetten, og Man tilskriver den tildeels den heldige Vending som Slaget fik; den har 3 Døde og 12 Saarede, hvoriblandt Lieutenant Sepelin (en Kugle i Armen). Vore Forposter staae nok ved Sattrup og Stendeerup og nedad. Den Styrke, mod hvilken 6te Dragonregiments første og anden Eskadron i Løverdags udholdt en 3 Timers Kamp, angives til 12 a 1300 Mand, der lede et svært Tab.
Odense Adresse-Contoirs Efterretninger, 1848-06-07
(Dagsposten). Fra Kommandeuren for det høire Flankekorps, Oberst v. Juel, er der indkommet Rapport af 3ds fra Hovedqvarteret i Haderslev, hvorefter der er foretaget flere større Rekognoseringer imod Lygumkloster, Rødekro og Apenrade, som angaaende Fjendens Stilling have givet den Oplysning, at Preusserne stode i Uck, Lautrup og Paalskro, i Bommerlund preussisk og hannoveransk Jnfanteri og Kavalleri, i Kliplef Kavalleri, Flensborg stærkt besat af Preusserne. Jnsurgenterne stode imod Vest ved Tønder, og havde fremskudt Poster til Egnen om Lygumkloster. JGrungrift stode hannoveranske Husarer, i Kliplef mecklenborgske Dragoner, Quars stærkt besat af brunsvigst Jnfanteri, Forposterne 1/2 Miil Syd for Apenrade, Patrouiller gik til tæt Syd for denne By. General Halkett synes at have sit Hovedqvarteer i Hækkerup og at have samlet en større Styrke imellem Quars og Gravensteen. Jnsurgenterne lade til at trække sig bagved de tydske Tropper. Foran Uck opsnappedes en Patrouille paa 3 Mand (Preussere), ved Lygumkloster 2 Underofficerer og 20 Mand af Jnsurgenterne tilligemed en af disses Faner. En deska angives at være Kommandant i Tønder. W. D. W. Lehmann.
Odense Adresse-Contoirs Efterretninger, 1848-06-07
Fra General Hedemann er til Krigsministeren indsendt en udførlig Rapport over Træfningen ved Sundeved den 28 f. M., hvoraf det sees, at Man for at befrie Jylland fra Fjenden, hvis Virksomhed truede med at gaae til det Yderste, efter Wrangels Trudsel om Brandskatning, besluttede at ramme General Halket, saa rask og hemmeligt som muligt med et føleligt Slag, at Wrangel derved skulde nødes til at gaae ud af Jylland til hvilken Ende alle Tropper paa Fyen sattes i Bevægelse. Jndskibningen skeete den 2de fra Assens og Faaborg, og ved Marinens redebonne Understøttelse blev det muligt paa een Dag at koncentrere Tropper fra Korsør, Nyborg, Assens og Faaborg paa Als. Fjendens Stilling forandrede sig imidlertid under Forberedelserne, saa at Man ikke længere kunde naae det oprindelige og betydeligere Formaal; men det blev dog altid af Vigtighed saa hurtigt som muligt at besætte det afham forladte Land, og ved truende Bevægelser i hans Ryg og Flanke at fremskynde hans Tilbagetog. Det besluttedes derfor at blive ved Bestemmelsen: at bryde ind i Sundeved (uagtet Man ikke længere kunde tænke paa at slaae den hele, nu langt overlegne fjendtlige Armee), og at okkupere saameget af dette Landskab som behøvedes for at have fast Fod paa Slesvigs Fastland, og med Lethed at kunne rykke videre frem. Vi have i Eftermiddag erholdt "Börsenh." af 2 og 3 ds. Fra Rendsborg hedder det, at Forbundstropperne i Affairen den 28 Mai havde 210 Mand Dræbte, Saarede og Savnede. Prindsen af Augustenborg ventedes den 2 ds. til Rendsborg. Preussernes Tilbagetog fra Jylland foregives at være skeet ifølge Engellands Ønske eller Raad. - J Hamborg har Man Privatefterretninger fra Kjøbenhavn, ifølge hvilke Fredsunderhandlingerne ere i god Gang, dog høres endnu Jntet om Skibenes Frigivelse. Den preussiske Minister v. Arnim har paa en Jnterpellation i Stænderforsamlingen i Berlin svaret, at han til Handelstandens Beroligelse turde erklære, at Krigen ved engelsk Mægling var nærmere ved sin Ende end sin Begyndelse; tydeligere turde han for Øieblikket ikke udtrykke sig af diplomatiske Hensyn. - Marinekongressen i Hamborg har aabnet sine Møder den 1 ds.
Odense Adresse-Contoirs Efterretninger, 1848-06-07
- J Prag har Man besluttet at indsætte en provisorisk Regjering for Bøhmen. Tyrolerne have erklæret den bøbmiske Deputation, at de ikke kunne anerkjende nogen Cecher=Stat, langt mindre ville slutte sig til den.
Odense Adresse-Contoirs Efterretninger, 1848-06-07
J Eutin har været Mytteri blandt de indkaldte Soldater (c. 120 Mand). - Forbundsdagen i Frankfurt har i sit Møde den 30 f. M. fornemmelig beskjæftiget sig med de i det slesvigholsteenske Anliggende indledte Underhandlinger om at slutte Vaabenstilstand og bestemme Fredspræliminarierne.
Odense Adresse-Contoirs Efterretninger, 1848-06-07
Skibs- og Handels-Efterretninger. Kjøbenhavn den 2 Junii. Fra Engelland lyde Beretningerne idag meget slaue: Tilførslerne i London i den sidste Uge vare betydelige; her var det idag ogsaa flaut og 111 112 Pd. Byg vilde man have kunne kjøbe til 24 Mk. - Fonds stille.
Odense Adresse-Contoirs Efterretninger, 1848-06-07
Ind= og udklarerede Skibe ved Odense Toldkammer. Jndgaaede: den 3 Juni, H. Horne af Faaborg, fra Hørup haff, Jagten de 2 Venner med Korn; P. Petersen af Faaborg, fra Sønderborg, Jagten Helleflynderen med Hvede, J. Nielsen af Odense, fra Kjøbenhavn, Jagten Johanne Marie med Stykgods; den 5te, K. R. Fischer af Odense, fra Sams, Sluppen den unge Hans med Havre, R. Christensen af Faaborg, fra Nyborg, Jagten Petrine Emilie med Hvede; N. Erichsen af Svendborg, fra Faxo, Sluppen Svanen med Kalksteen. P. Hansen af Faaborg, fra Sams, Jagten Ane Marie Kjerstine med Korn; S. L. Winding af Veile, fra Kjøbenhavn, Jagten de 4 Sødskende med Brændeviin, R. R. Beck af Loyt, fra Nyborg, Jagten Caroline Mathilde med Steenkul, H. Juel af Rønne, fra Nyborg, Jagten de 2 Brødre med Pottemagerarbeide; J. Andersen af Odense, fra Sams, Jagten det lille Forsøg med Havre. Udgaaede, den 3die, N. Poulsen af Snoghøi, til Sønderborg, Jagten Johanne Christine med Kjød og Brød; H. J. Topp af Odense, til Kjøbenhavn, Jagten Theodor med Stykgods; H. Horne af og til Faaborg, Jagten de 2 Venner, ballastet; den 5te, P. Petersen af og til Faaborg, Jagten Helleflynderen, ballastet. K. R. Fischer af Odense, til Sams, Sluppen den unge Hans, ballastet; R. Christiansen af og til Faaborg, Jagten Petrine Emilie, ballastet, P. Rasmussen af Søbye, til Faaborg, Jagten Cecilie Birgitte med Egetømmer; K. Olsen af Endeelave, til Horsens, Baaden Henriette med Flyttegods; P. Hansen af Faaborg, til Sams, Jagten AnMarie Kjerstine, ballastet; L. Hansen af og til Nyborg, Jagten Fredshaabet, ballastet, P. Johansen af Odense, til Engelland, Sluppen Caroline & Cathrine med Byg; P. A. Holm af Nexo, til Kjøbenhavn, Jagten Emil, ballastet: den 6te, J. C. H. Anderschou af Odense, til Aalborg, Jagten Magdalene med Sæbe; D. N. Melchertsen af Steinberghoff, til Sønderborg, Jagten Marie, ballastet. Hagbarth v. Collstrup.
Odense Adresse-Contoirs Efterretninger, 1848-06-07
(Fredag den 20 Mai i Kjøbenhavn.) Hurra, Søster, kjære Moder! Nu skal jeg og med Hør det, Du min elskte Broder, Flux jeg skal afsted. "O min Gusta, Du maa ikke See sorgmodig ud - Sku din Mand med Glædens Blikke Følger Ærens Bud! Længe følte jeg herhjemme. Hjertet trangt i Bryst; Nu skal Jntet mere hemme Modig Krigerlyst!